เรื่องร้องเรียน: แจ้งผู้กระทำผิดขับขี่จักรยานยนต์บนทางเท้าตรงป้ายรถเมล์ตรงข้ามตลาดบางแคตรงสะพานลอยคนข้ามตรงตึกไอทีแกรนด์  จุดนี้จะมีจักรยานขับไปมาจากคลองราชมนตรีมุ่งหน้ามายังซอยเพชรเกษม 62/1 กันเยอะมาก โดยเฉพาะช่วงตั้งแต่บ่าย 3 ถึงบ่าย 4 โมงเย็นเป็นต้นไปจะมีการขับขี่กันพลุกพล่านเป็นอย่างมาก ขอความอนุเคราะห์ช่วยมาดูช่วงเวลาที่ระบุนี้ จะเป็นพระคุณอย่างสูงยิ่งขอความอนุเคราะห์ด้วย
การดำเนินการของเจ้าหน้าที่: ฝ่ายเทศกิจ เข้ากวดขันและตรวจสอบบริเวณดังกล่าว ได้จัมกุมดำเนินคดี
ความเห็นของผู้แจ้ง: อยากจะเสนอแนะให้มีการติดตั้งเครื่องจับ AI ที่บริเวณป้ายรถเมล์ตรงข้ามตลาดบางแคเพราะจุดนี้เป็นจุดที่จักรยานยนต์วิ่งกันพลุกพล่านเป็นจำนวนมากทุกๆวัน แม้ว่าเทศกิจจะได้มาทำการกวดขันดูแลเป็นอย่างดีแล้วแต่ก็ไม่สามารถหยุดพฤติกรรมของผู้ขับขี่จักรยานยนต์บนทางเท้าได้ นอกจากจะเสนอให้ติดตั้ง AI แล้วอยากจะให้ทำสิ่งกีดขวางเพื่อไม่ให้จักรยานยนต์ขับขี่ขึ้นมาได้ โดยเริ่มต้นตั้งสิ่งกีดขวางที่ครองราชมนตรีเพราะเป็นจุดเริ่มต้นที่ส่วนใหญ่จักรยานยนต์จะขับมาจนถึงซอยเพชรเกษม 62/1 และอีกจุดที่ควรตั้งสิ่งกีดขวางคือบริเวณใต้สะพานลอยเพราะจุดนี้มีผู้โดยสารยืนรอรถประจำทางเป็นจำนวนมาก เสี่ยงต่อการเฉี่ยวชนจากจักรยานยนต์ที่ขับมาด้วยความเร็ว ซึ่งมีคนเฒ่าคนแก่ยืนคอยอยู่ที่ป้ายรถเมล์นี้เป็นจำนวนมากและเสี่ยงต่อการเกิดอุบัติเหตุมาก ขอความอนุเคราะห์ให้ทางเขตช่วยพิจารณาในการติดตั้งอุปกรณ์เหล่านี้ที่ได้เสนอแนะด้วยขอบพระคุณเป็นอย่างสูงที่มาช่วยดูแลกวดขัน
พื้นที่: แขวงบางแคเหนือ เขตบางแค กรุงเทพมหานคร